Diari Oficial de la Generalitat Valenciana


Sumari del DOGV 1782, del 14-05-1992 (1992/824799)

ORDRE de 15 d'abril de 1992, de la Conselleria de Treball i Afers Socials, per la qual modifica l'Ordre de 28 de febrer de 1990, de la Conselleria de Treball i Seguretat Social, que regula les ajudes a cooperatives per a la realització de la verificació de comptes.
-------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1992/04/15/(1)/dof/vci/html**

### Dades del document

Número de DOGV
:   1782

Data del DOGV
:   14-05-1992

Secció del DOGV
:   DISPOSICIONS GENERALS

Número del document
:   1992/824799


Data del document
:   15-04-1992

Organisme emissor
:   Conselleria de Treball i Afers Socials

Tipus de document
:   Ordre

Anàlisi jurídica

Ordre de 15 d'abril de 1992, de la Conselleria de Treball i Afers Socials, per la qual modifica l'Ordre de 28 de febrer de 1990, de la Conselleria de Treball i Seguretat Social, que regula les ajudes a cooperatives per a la realització de la verificació de comptes.  
L?aplicació de l?Ordre de 28 de febrer de 1990, de la Conselleria de Treball i Seguretat Social, per la qual regula les ajudes a les cooperatives per a la realització de la verificació de comptes, aconsella modificar-la en el tema relacionat amb la subvenció a les federacions i unions que presten el servei d'auditories.  
D'altra banda, com que s'ha modificat en el programa de foment d?ocupació d?aquesta conselleria el procediment de resolució de la concessió d'ajudes, és aconsellable aplicar-hi el mateix procediment en la indicada Ordre de 28 de febrer de 1990.  
Per això, fent ús de les facultats que em confereix la Llei 5/1983, de 30 de desembre, de Govern Valencià, i el Decret 18/1992, de 3 de febrer, del Govern Valencià, pel qual aprova el reglament orgànic i funcional de la Conselleria de Treball i Afers Socials,  
ORDENE:  
Article primer  
La redacció de l'article 4 de l?Ordre de 28 de febrer de 1990, de la Conselleria de Treball i Seguretat Social, per la qual regula les ajudes per a la realització de la verificació de comptes, serà la següent:  
«Quan el servei de verificació de comptes siga prestat o coordinat per entitats que associen empreses d'economia social, el cost del servei prestat per les esmentades entitats li serà subvencionat, i haurà d?acreditar que la contractació de l?esmentat servei ha estat concertada amb una concurrència pública prèvia, i també adjuntar la documentació de les cooperatives indicada en l'art 6 relacionada amb la verificació de comptes.»  
Article segon  
La resolució de les ajudes regulades en l'Ordre de 28 de febrer de 1990, de la Conselleria de Treball i Seguretat Social, per la qual regula les ajudes a les cooperatives per a la realització de la verificació de comptes, correspondrà al Conseller de Treball i Afers Socials, a proposta de la Direcció General d'Ocupació i Cooperació.  
El termini de presentació de sol·licituds de l'ajuda regulada en la referida ordre finalitzarà el 30 de setembre.  
DISPOSICIO FINAL  
Aquesta norma entrarà en vigor el mateix dia de la seua publicació en el Diari Oficial de la Generalitat Valenciana.  
València, 15 d'abril de 1992.  
El Conseller de Treball i Afers Socials,   
MARTIN SEVILLA JIMENEZ


Còpia Permalink ELI